wannaphong/clean_thaiwikipedia huggingface dataset:
# ฟาร์มเอ๋ย ฟาร์มรัก
ฟาร์มเอ๋ย ฟาร์มรัก เป็นละครโทรทัศน์ไทย แนวโรแมนติก-คอมเมดี เริ่มออกอากาศตอนแรกวันที่ 30 พฤษภาคม พ.ศ. 2556 - 5 กรกฎาคม พ.ศ. 2556 เวลา 18.45 - 20.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์โดย วราลี บทโทรทัศน์โดย สนุกคิด-สนิทเขียน-ปาจรีย์ ดียวดยิ่ง กำกับการแสดงโดย ผิน เกรียงไกรสกุล

รายชื่อนักแสดง
 วรเวช ดานุวงศ์ รับบทเป็น วิศว์
 ศรีริต้า เจนเซ่น รับบทเป็น มินตรา
 โทนี่ รากแก่น รับบทเป็น โดม
 ฟีฟี่ เบลค รับบทเป็น มานา
 เปรมณัช สุวรรณานนท์ รับบทเป็น ตุ๊ดตู่
 อินทิพร แต้มสุขิน รับบทเป็น จูดี้
 มนตรี เจนอักษร รับบทเป็น พ่อเลี้ยงอิน
 สาวิตรี สุทธิชานนท์ รับบทเป็น เกตุสุดา
 ไพบูลย์เกียรติ เขียวแก้ว รับบทเป็น อมรินทร์
 นัฎฐา ลอยด์ รับบทเป็น ลักษมี
 ณภัทร ปัทมสิงห์ ณ อยุธยา รับบทเป็น โพด 
 กรุณพล เทียนสุวรรณ รับบทเป็น มาวิน
 ทนงศักดิ์ ศุภการ รับบทเป็น ประกาศิต 
 โฆษวิส ปิยะสกุลแก้ว รับบทเป็น ไพโรจน์ 
 ไกรลาศ เกรียงไกร รับบทเป็น พูน
 ไพฑูลย์ ส่งอุบล รับบทเป็น ก้าน
 พงศ์ภัทร พงษ์ประไพ รับบทเป็น เสมา
นักแสดงรับเชิญ
 เวยน์ ฟอลโคเนอร์ รับบทเป็น เมธี
 ภุชงค์ โยธาพิทักษ์ รับบทเป็น ดิเรก (พ่อของโดม)
 วิสรรค์ ฉัตรรังสิกุล รับบทเป็น น้าเดชดวง
 เตชิต เตชสิริอังกูร รับบทเป็น แฟร้งค์ (เพื่อนของตุ๊ดตู่)
 สุชาดา พูนพัฒนสุข รับบทเป็น แม่ของโดม
 ภาวิณี วิริยะชัยกิจ รับบทเป็น วุ้น
 ด.ญ.เจนน่า จิรดา โมแรน รับบทเป็น น้องรุ้ง

 เรื่องย่อ
# สามอาร์
สามอาร์ หมายถึง รากฐานของโครงการการศึกษาที่เน้นทักษะพื้นฐานในโรงเรียน ได้แก่ การอ่าน การเขียนและเลขคณิต สามอาร์ปรากฏใน "เดอะเลดีส์แมกาซีน" ใน ค.ศ. 1818 แต่ถูกอ้างว่ามาจากวลีที่ประดิษฐ์ในการดื่มอวยพรที่ให้โดย เซอร์วิลเลียม เคอร์ติส สมาชิกรัฐสภา เมื่อราว ค.ศ. 1825The Mirror of Literature Amusement and Instruction, Volume 5 by John Timbs, J. Limbird, 1825
# หนังสติ๊ก
หนังสติ๊ก  เป็นอาวุธวิธีโค้งด้วยมือ ขนาดเล็ก ทำจากไม้ง่าม โดยมียาง 2 เส้นยึดอยู่ที่ง่ามทั้งสอง อีกด้านของยางทั้งสองเส้นจะติดกับแถบหนังที่ใช้ใส่สิ่งของที่จะยิงออกไป

ผู้ที่จะทำการยิง จะจับตัวด้ามไม้ด้วยมือข้างที่ถนัด ใส่สิ่งของ (เช่นลูกกระสุนดินเหนียวปั้นกลม, ลูกแก้ว, ลูกปืน หรือ ก้อนหิน) ไว้ที่แถบหนัง กำแถบหนังไว้ด้วยมือข้างที่ไม่ถนัด ดึงให้ยืดออกตามความแรงที่ต้องการ เล็งให้ตรงเป้าหมาย แล้วจึงปล่อยแถบหนัง สิ่งของที่ใส่ไว้ก็จะถูกดีดออกไปกระทบเป้าหมาย
# จงกั๋วสฺยงลี่-อฺวี่โจ้วเจียน
จงกั๋วสฺยงลี่-อฺวี่โจ้วเจียน ("เมืองจีนยืนแกร่งกลางพิภพ") เป็นเพลงชาติประเทศจีน และ รัฐบาลสาธารณรัฐจีน (ระหว่าง ค.ศ. 1915–1921) กรมพิธีการ (禮制館) ได้ประกาศเพลงชาติประเทศจีนอย่างเป็นทางการในเดือนมิถุนายน ค.ศ. 1915 ในปีเดียวกันรัฐบาลเป่ย์หยางได้ใช้เพลงดังกล่าวเป็นเพลงชาติเมื่อวันที่ 23 พฤษภาคม ประพันธ์ทำนองโดย หวัง ลู่ (王露) เนื้อร้องโดย อิ้น ชาง (廕昌) ใช้แต่เพียงในสมัยการปกครองของยฺเหวียน ชื่อไข่ (袁世凱) เท่านั้น

ภายหลังจากการสถาปนาตนเองเป็นจักรพรรดิจีน เมื่อ 12 ธันวาคม ค.ศ. 1915 ได้มีการแก้ไขบทร้องบางวรรค สำหรับใช้เป็นเพลงชาติภายหลังจากการอสัญกรรมเมื่อวันที่ 5 มิถุนายน ค.ศ. 1916 ต่อมาได้มีการแก้ไขบทร้องบางวรรค โดย จาง จั้วหลิน (張作霖) และ ได้ใช้เป็นเพลงชาติเพียงระยะเวลาไม่นาน ใช้จนถึงวันที่ 31 มีนาคม ค.ศ. 1921 ภายหลังได้เปลี่ยนไปใช้เพลงชาติฉบับใหม่ที่มีชื่อว่า "ชิงยฺหวินเกอ" (卿雲歌; "เพลงเมฆมงคล")

 เนื้อร้อง 
 บทร้องดั้งเดิม 
 อักษรจีนตัวเต็ม พินอิน คำแปลภาษาไทย 中國雄立宇宙間，
廓八埏，
華冑來從崑崙巔，
江湖浩蕩山綿連，
共和五族開堯天，
億萬年。Zhōngguó xióng lì yǔzhoù jiān,
Kuò bā yán,
Huá zhòu lái cóng Kūnlún diān,
Jiāng hú hào dàng shān mián lián,
Gòng hé wǔ zú kāi yáo tiān,
Yì wàn nián.เมืองจีนยืนแกร่งกลางพิภพ
แผ่ขยายไปแปดทิศ
ทายาทผู้เกรียงไกรจากยอดเขาคุนลุ้น
แม่น้ำไหลคดเคี้ยว ภูผาทอดยาวไกล
ห้าชนชาติเปิดศักราชแห่งจักรพรรดิเหยา
จนแสนล้านปี.

 บทร้องในยุคยฺเหวียน ชื่อไข่
 อักษรจีนตัวเต็ม พินอิน คำแปลภาษาไทย 中國雄立宇宙間，
廓八埏，
華冑來從崑崙巔，
江湖浩蕩山綿連，
勳華揖讓開堯天，
億萬年。Zhōngguó xióng lì yǔzhoù jiān,
Kuò bā yán,
Huá zhòu lái cóng Kūnlún diān,
Jiāng hú hào dàng shān mián lián,
Xūn huá Yī Ràng kāi yáo tiān,
Yì wàn nián.เมืองจีนยืนแกร่งกลางพิภพ
แผ่ขยายไปแปดทิศ
ทายาทผู้เกรียงไกรจากยอดเขาคุนลุ้น
แม่น้ำไหลคดเคี้ยว ภูผาทอดยาวไกล
เปลี่ยนผ่านราชสมบัติโดยสันติ (Shanrang) เปิดศักราชแห่งจักรพรรดิเหยา
จนแสนล้านปี
คำว่า 勳華揖讓 (Xūn huá Yī Ràng) ที่ปรากฏในเพลงนี้ แปลว่า การส่งมอบราชสมบัติจากจักรพรรดิเหยาให้แด่จักรพรรดิชุ่น ซึ่งทั้งสองพระองค์เป็นชื่อจักรพรรดิในตำนานจีนโบราณ ในภาษาจีนมีสำนวนหนึ่งกล่าวว่า "ศักราชจักรพรรดิเหยา และ จักรพรรดิชุ่น" (堯天舜日) สำนวนนี้ใช้หมายถึง ช่วงเวลาแห่งความสงบสุขและความอุดมสมบูรณ์ อนึ่ง คำว่า Shanrang (禅讓 shàn ràng) หมายถึง การส่งมอบตำแหน่งสูงสุดแก่ผู้อื่น โดยมีที่มาจาก การส่งมอบราชสมบัติจากจักรพรรดิเหยาให้แด่จักรพรรดิชุ่น ซึ่งยฺเหวียน ชื่อไข่ ต้องการสื่อความหมายว่า ราชวงศ์ชิงได้ส่งมอบตำแหน่งจักรพรรดิให้แก่ยฺเหวียน ชื่อไข่ โดยสันติแล้ว

 บทร้องในยุครัฐบาลเป่ยหยาง 
 อักษรจีนตัวเต็ม พินอิน คำแปลภาษาไทย 中華雄立宇宙間，
萬萬年！
保衛人民中不偏，
諸業發達江山固，
四海之內太平年，
萬萬年！Zhōnghuá xióng lì yǔzhòu jiān,
Wàn wàn nián!
Bǎowèi rénmín zhōng bùpiān,
Zhūyè fādá jiāngshān gù,
Sìhǎi zhī nèi tàipíng nián,
Wàn wàn nián!ประเทศจีนยืนยงในจักรวาลอย่างกล้าหาญ,
หมื่นหมื่นปี!
ปกป้องหมู่ประชาชนด้วยความไม่ลำเอียง (ยุติธรรม).
อุตสาหกรรมทั้งหลายเจริญก้าวหน้า  ประเทศเข้มแข็ง
ปีที่สงบสุขไปทั่วสี่ทะเล*ในประเทศจีน 
เป็นหมื่นหมื่นปี!
四海 หมายถึง สี่ทะเลของประเทศจีนสมัยโบราณ อันประกอบด้วย ทะเลสาบชิงไห่ ทะเลจีนตะวันออก ทะเลจีนใต้ และทะเลสาบไบคาล หมายถึงทั่วอาณาบริเวณประเทศจีน
# คณะบริหารธุรกิจ มหาวิทยาลัยเทคโนโลยีราชมงคลอีสาน
คณะบริหารธุรกิจ มหาวิทยาลัยเทคโนโลยีราชมงคลอีสาน เป็น 1 ใน 4 คณะ ของศูนย์กลางมหาวิทยาลัยเทคโนโลยีราชมงคลอีสาน

 ประวัติ 
ในปี พ.ศ. 2499 วิทยาลัยเทคนิคภาคตะวันออกเฉียงเหนือนครราชสีมาเปิดสอนสำหรับระดับอาชีวศึกษาขึ้นสูง(ปวส.) อยู่ 3 แผนกวิชา คือแผนกวิชาการบัญชี แผนกวิชาเลขานุการ และแผนกวิชาช่างก่อสร้าง โดยวิทยาลัย ฯ อยู่ห่างจากศูนย์กลางเมืองนครราชสีมา ประมาณ 3 กิโลเมตร เนื้อที่ทั้งหมดประมาณ 300 ไร่ วิทยาเขตฯ เริ่มดำเนินการเรียนการสอนวันแรก เมื่อวันที่ 5 มิถุนายน พ.ศ. 2499 โดยใช้อาคารไม้ของโรงเรียนการช่างนครราชสีมา เป็นที่เรียน เมื่อวันที่ 26 กรกฎาคม พ.ศ. 2499 มีพิธีวางศิลาฤกษ์อาคารหลังแรก (คณะวิชาบริหารธุรกิจ ปัจจุบัน มีอาคารใหม่ 9 ชั้นขึ้นมาแทน) โดยมี ฯพณฯ พลเอกมังกร พรหมโยธี รัฐมนตรี ว่าการกระทรวงศึกษาธิการ ในขณะนั้นเป็นประธาน นับตั้งแต่ปีการศึกษา 2500 เป็นต้นมา วิทยาเขตฯ ได้ขยายตัวทั้งด้านอาคารเรียน สถานที่วัสดุ-ครุภัณฑ์ บุคลากร และได้ขยายการศึกษาโดยเปิดแผนกวิชา และระดับการศึกษา  เพิ่มขึ้น เป็นลำดับ

 สาขาวิชาและหน่วยงาน 
 สาขาวิชา 
 สาขาวิชาการบัญชี  
หลักสูตรบัญชีบัณฑิต เปิดสอน : ปริญญาตรี,ปริญญาตรี(เทียบโอน)
  สาขาวิชาการเงิน 
หลักสูตรบริหารธุรกิจบัณฑิต สาขาวิชาการเงิน เปิดสอน : ปริญญาตรี 4 ปี, ปริญญาตรี (เทียบโอน 2 ปี ภาคปกติ, ภาคสมทบ เสาร์ – อาทิตย์)
 สาขาวิชาการตลาด 
หลักสูตรบริหารธุรกิจบัณฑิต สาขาวิชาการตลาด เปิดสอน : ปริญญาตรี 4 ปี, ปริญญาตรี (เทียบโอน 2 ปี ภาคปกติ, ภาคสมทบ เสาร์ – อาทิตย์) 
 สาขาวิชาการจัดการ
หลักสูตรบริหารธุรกิจบัณฑิต สาขาวิชาการจัดการ (การจัดการทั่วไป,การจัดการอุตสาหกรรม) เปิดสอน : ปริญญาตรี 4 ปี, ปริญญาตรี (เทียบโอน)
หลักสูตรบริหารธุรกิจบัณฑิต การจัดการโลจิสติกส์ เปิดสอน : ปริญญาตรี 4 ปี
หลักสูตรบริหารธุรกิจบัณฑิต สาขาวิชาการจัดการธุรกิจการบิน เปิดสอน : ปริญญาตรี 4 ปี
 สาขาวิชาระบบสารสนเทศ
หลักสูตรบริหารธุรกิจบัณฑิต สาขาวิชาระบบสารสนเทศและนวัตกรรมธุรกิจดิจิทัล เปิดสอน : ปริญญาตรี 4 ปี
หลักสูตรบริหารธุรกิจบัณฑิต สาขาวิชาคอมพิวเตอร์ธุรกิจ (ต่อเนื่อง) เปิดสอน : ปริญญาตรี (ต่อเนื่อง) 2 ปี

 ศูนย์ 
สภาวิชาชีพบัญชี ในพระบรมราชูปถัมภ์ สำนักงานสาขานครราชสีมา 
บัณฑิตศึกษา

 หน่วยงาน 
 สำนักงานคณบดี 
 ฝ่ายบริหาร 
 ฝ่ายพัฒนานักศึกษา 
 ฝ่ายวิชาการและวิจัย 
ฝ่ายแผนและประกันคุณภาพการศึกษา

 หน่วยงานและหลักสูตร 
คณะบริหารธุรกิจ มหาวิทยาลัยเทคโนโลยีราชมงคลอีสาน ประกอบด้วย 5 สาชาวิชา เปิดการเรียนการสอนในระดับประกาศนียบัตรวิชาชีพชั้นสูง  ปริญญาตรี  และปริญญาโท  ภาควิชาและหลักสูตรที่คณะเปิดการเรียนการสอน มีดังนี้
 ระดับปริญญาตรี ระดับปริญญาโทหลักสูตรบัญชีบัณฑิต
 สาขาวิชาการบัญชีหลักสูตรบัญชีมหาบัณฑิต
 สาขาการบัญชี
'หลักสูตรบริหารธุรกิจบัณฑิต
 สาขาวิชาการเงินหลักสูตรบริหารธุรกิจมหาบัณฑิต
 MBA (Master of Business Administration)หลักสูตรบริหารธุรกิจบัณฑิต
 สาขาวิชาการตลาด - การบริหารการตลาด
สาขาวิชาการตลาด - การตลาดดิจิทัล
สาขาวิชาการตลาด - การจัดการธุรกิจการค้าสมัยใหม่หลักสูตรบริหารธุรกิจบัณฑิต
 สาขาวิชาการจัดการอุตสาหกรรม 
 สาขาวิชาการจัดการทั่วไป
สาขาวิชาการจัดการโลจิสติกส์
สาขาวิชาการจัดการธุรกิจการบินหลักสูตรบริหารธุรกิจบัณฑิต
 สาขาวิชาระบบสารสนเทศทางคอมพิวเตอร์
สาขาวิชาคอมพิวเตอร์ธุรกิจ (ต่อเนื่อง)
สาขาวิชาระบบสารสนเทศและนวัตกรรมธุรกิจดิจิทัล
# รัฐบาลเป่ย์หยาง
รัฐบาลเป่ย์หยาง เป็นรัฐบาลสาธารณรัฐจีนที่ได้รับการรับรองในระดับสากลตั้งแต่ ค.ศ. 1912 ถึง ค.ศ. 1928 โดยตั้งอยู่ที่กรุงปักกิ่ง ซึ่งอยู่ภายใต้การครอบงำของนายพลแห่งกองทัพเป่ย์หยาง

ชื่อ "เป่ย์หยาง" นั้นมาจากกองทัพเป่ย์หยาง (北洋軍) ของยฺเหวียน ชื่อไข่ (袁世凱) อดีตขุนศึกแห่งราชวงศ์ชิง (清朝) ที่ได้เป็นใหญ่ในทางการเมืองหลังราชวงศ์ล่มสลาย แม้รัฐธรรมนูญกำหนดให้มีรัฐบาลพลเรือน แต่รัฐบาลพลเรือนก็ปกครองประเทศแต่ในนามเท่านั้น แม่ทัพนายกองจากทัพเป่ย์หยางเป็นผู้ควบคุมและดำเนินการปกครองที่แท้จริง กระนั้น ก็ได้รับการรับรองจากนานาชาติให้เป็นรัฐบาลโดยชอบธรรมของประเทศ มีอำนาจใช้จ่ายและเรียกเก็บภาษีอากร ทั้งขอกู้ยืมเงินจากต่างชาติได้ ครั้นยฺเหวียน ชื่อไข่ สิ้นชีพลงใน ค.ศ. 1916 ทัพเป่ย์หยางก็ระส่ำระสาย เพราะแตกแยกออกเป็นหมู่เป็นเหล่าและช่วงชิงอำนาจกันเอง ต่อมาใน ค.ศ. 1917 พรรคชาตินิยม (國民黨) ของซุน ยัตเซ็น หรือซุน อี้เซียน (孫逸仙) ก็ออกหน้าคัดค้านความชอบธรรมของรัฐบาลเป่ย์หยาง จนเกิดสู้กันในการกรีธาทัพขึ้นเหนือ (北伐) เมื่อช่วง ค.ศ. 1926–1928 ผลลัพธ์ คือ รัฐบาลเป่ย์หยางกับกลุ่มอื่น ๆ พ่ายแพ้ และพรรคชาตินิยม ภายใต้การนำของเจียง ไคเช็ก หรือเจี่ยง เจี้ยฉือ (蔣介石) ที่สืบทอดตำแหน่งจากซุน อี้เซียน สามารถหลอมรวมประเทศเข้าเป็นหนึ่งได้อีกครั้งใน ค.ศ. 1928 พรรคชาตินิยมเดินหน้าจัดตั้งรัฐบาลชาตินิยมของตนขึ้นที่หนานจิง (南京) ระเบียบทางการเมืองเช่นนี้ทำให้ประเทศกลายเป็นรัฐที่มีพรรคการเมืองเดียว (one-party state) แต่ภายหลังก็ได้รับการรับรองจากชาติต่าง ๆ ให้เป็นรัฐบาลโดยชอบธรรมของประเทศจีน

 หมายเหตุ
# สอาด ปิยวรรณ
สอาด ปิยวรรณ เป็นอดีตรองประธานสภาผู้แทนราษฎร อดีตรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ อดีตรัฐมนตรีประจำสำนักนายกรัฐมนตรี ในรัฐบาลพลเอก ชาติชาย ชุณหะวัณ อดีตรองหัวหน้าพรรคชาติไทยและพรรคสามัคคีธรรม และเป็นอดีตสมาชิกสภาผู้แทนราษฎรจังหวัดลำปาง 6 สมัย

 ประวัติ 
สอาด ปิยวรรณ เกิดเมื่อวันที่ 24 ธันวาคม พ.ศ. 2469 ที่อำเภอเถิน จังหวัดลำปาง เป็นบุตรคนที่ 4 ของคำสุก และจันทร์ทิพย์ ปิยวรรณ มีพี่น้อง 4 คน จบการศึกษาชั้นมัธยมศึกษาจากโรงเรียนบุญวาทย์วิทยาลัย จังหวัดลำปาง สำเร็จการศึกษาระดับปริญญาตรีจาก 3 สถาบัน คือ นิติศาสตรบัณฑิต จากมหาวิทยาลัยศรีปทุม รัฐศาสตรบัณฑิต จากมหาวิทยาลัยรามคำแหง และเศรษฐศาสตรบัณฑิต จากประเทศสหรัฐอเมริกา รวมทั้งสำเร็จการศึกษาระดับปริญญาโท-เอก สาขารัฐศาสตร์ จากประเทศสหรัฐอเมริกาสิ้น"สอาด ปิยวรรณ" อดีตรมต.-รองปธ.สภา

การทำงาน
สอาด ปิยวรรณ เป็นนักธุรกิจตันแทนจำหน่ายรถบรรทุก ต่อมาหันมาทำงานการเมืองเป็นกรรมการบริหารพรรคสหภูมิ และเป็นสมาชิกสภาจังหวัดลำปาง 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งเป็นสมาชิกสภาผู้แทนราษฎรเป็นสมัยแรก สังกัดพรรคแรงงาน ซึ่งเขาเป็นเลขาธิการพรรคประกาศกระทรวงมหาดไทย เรื่อง การจดทะเบียนพรรคการเมือง  ราชกิจจานุเบกษา เล่ม 92 ตอนพิเศษที่ 193ง หน้า 290 วันที่ 18 กันยายน 2518 ต่อจากนั้นเขาได้รับเลือกตั้งต่อเนื่องอีก 5 สมัย

สอาด ปิยวรรณ ได้รับแต่งตั้งเป็นประธานกรรมาธิการพิจารณาเปิดเผยรายงานการประชุมลับ ในสภาผู้แทนราษฎรไทย ชุดที่ 11http://drmlib.parliament.go.th/securepdf/p_73303.pdf เป็นรองประธานสภาผู้แทนราษฎร และเป็นรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ เมื่อปี พ.ศ. 2529 และเป็นรัฐมนตรีประจำสำนักนายกรัฐมนตรี ในรัฐบาลพลเอกชาติชาย ชุณหะวัณ เมื่อปี พ.ศ. 2533พระบรมราชโองการ ประกาศ ตั้งรัฐมนตรี (จำนวน ๔๕ ราย)

สอาด ปิยวรรณ ได้ลาออกจากพรรคชาติไทย และในวันที่ 3 มกราคม พ.ศ. 2535 เขาได้ร่วมก่อตั้งพรรคสามัคคีธรรมและดำรงตำแหน่งเป็นรองหัวหน้าพรรคในคณะกรรมการบริหารพรรคชุดแรก ต่อมาในวันที่ 10 สิงหาคม พ.ศ. 2535 เขาได้ลาออกจากพรรคเทิดไทประกาศกระทรวงมหาดไทย เรื่อง พรรคเทิดไทเปลี่ยนแปลงคณะกรรมการบริหารพรรค และยุติบทบาททางการเมือง หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

 สมาชิกสภาผู้แทนราษฎร 
ดร.สอาด ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดลำปาง สังกัดพรรคแรงงาน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดลำปาง สังกัดพรรคแรงงาน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดลำปาง สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดลำปาง สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดลำปาง สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดลำปาง สังกัดพรรคชาติไทย

 ถึงแก่อนิจกรรม 
สอาด ปิยวรรณ เสียชีวิตจากอาการติดเชื้อในลำไส้ ที่โรงพยาบาลวิชัยยุทธ เมื่อวันที่ 14 เมษายน พ.ศ. 2556สิ้นอดีต รมว.ยุติธรรม สอาด ปิยวรรณ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๑, ๓ ธันวาคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๓๙, ๑๗ ธันวาคม ๒๕๒๕
# ออลชตึน
ออลชตึน  หรือ อัลเลนชไตน์  เป็นเมืองทางตะวันออกเฉียงเหนือของประเทศโปแลนด์ ตั้งอยู่บนฝั่งแม่น้ำเวนา ตกเป็นของโปแลนด์ใน ค.ศ. 1966 และเป็นของปรัสเซียใน ค.ศ. 1772 มีประชามติของชาวเมืองให้เป็นของเยอรมนี ใน ค.ศ. 1920 กลับมาเป็นของโปแลนด์ในการประชุมพ็อทซ์ดัม ใน ค.ศ. 1945
# เอชดี 37605 บี
เอชดี 37605 บี เป็นดาวเคราะห์นอกระบบ ที่มีประมาณสามเท่าของมวลมากกว่าดาวพฤหัสบดี โคจรรอบดาวฤกษ์เอชดี 37605 54 วัน เป็นวงโคจรทีมีความผิดปกติอย่างมากประมาณ 74% ระยะห่างจาก เอชดี 37605 ในช่วง 0.069-0.453 หน่วยดาราศาสตร์ ค้นพบโดยกล้องโทรทรรศน์ฮ็อบบี-อีเบอร์ลีในเดือนกรกฎาคม ค.ศ. 2004
# เจ้าชายปัฟโลส มกุฎราชกุมารแห่งกรีซ
เจ้าชายปัฟโลส มกุฎราชกุมารแห่งกรีซ (พระราชสมภพ 20 พฤษภาคม ค.ศ. 1967) เป็นมกุฎราชกุมารแห่งเฮเลนส์ ตั้งแต่ ค.ศ. 1964 จนถึงการล้มล้างระบอบกษัตริย์ใน ค.ศ. 1973 พระองค์เป็นพระโอรสองค์ใหญ่ใน กอนสตันตีโนสที่ 2 และ ราชินีอีนเนอ-มารี  พระองค์เสกสมรสกับ นางสาวมารี แชนทัล มิลเลอร์

ทั้งนี้พระองค์ยังทรงเป็นพระราชนัดดาพระองค์แรกใน เฟรเดอริกที่ 9 กับ อิงกริดแห่งสวีเดน ทั้งยังทรงมีศักดิ์เป็นพระญาติชั้นที่ 1 ใน สมเด็จพระราชาธิบดีเฟรเดอริกที่ 10 แห่งเดนมาร์กและ มกุฎราชกุมารีวิกตอเรียแห่งสวีเดน ผ่านทางสายพระราชมาดา และทรงเป็นพระญาติชั้นที่ 1 ใน เฟลิเปที่ 6 ผ่านทางสายพระราชบิดา

หลังการเสด็จสวรรคตของสมเด็จพระราชาธิบดีกอนสตันดีโนสที่ 2 เมื่อวันที่ 10 มกราคม ค.ศ. 2023 เจ้าชายปัฟโลสได้ขึ้นเป็นผู้นำสมาชิกราชวงศ์กรีกแทนสมเด็จพระบรมชนกนาถ

พระอิสริยยศ
20 พฤษภาคม 1967 - 1 มิถุนายน 1973: ฮิสรอยัลไฮเนส มกุฎราชกุมารแห่งเฮเลนส์, เจ้าชายแห่งเดนมาร์ก, ดยุกแห่งสปาร์ตา
1 มิถุนายน 1973 - ปัจจุบัน: ฮิสรอยัลไฮเนส มกุฎราชกุมารปัฟโลสแห่งกรีซ, เจ้าชายแห่งเดนมาร์ก
อย่างเป็นทางการในกรีซ: 1 มิถุนายน 1973 - ปัจจุบัน: ฮิสไฮเนส เจ้าชายพอลแห่งเดนมาร์ก

พงศาวลี
# เจ้าชายนิโกเลาส์แห่งกรีซและเดนมาร์ก
เจ้าชายนิโกเลาส์แห่งกรีซและเดนมาร์ก (, ประสูติ 1 ตุลาคม พ.ศ. 2512) เป็นพระโอรสองค์ที่สองของสมเด็จพระราชาธิบดีคอนสแตนตินที่ 2 แห่งกรีซและสมเด็จพระราชินีอันเนอ-มารีแห่งกรีซ

เจ้าชายนิโกเลาส์เสกสมรสกับเจ้าหญิงตาเตียนาแห่งกรีซและเดนมาร์ก (ประสูติ 27 สิงหาคม พ.ศ. 2523) เจ้าหญิงตาเตียนาทรงสืบเชื้อสายมาจาก เจ้าชายวิลเลียมที่ 2 อเลกเตอร์แห่งเฮสส์

พระอิสริยยศ
1 ตุลาคม พ.ศ. 2512 – ปัจจุบัน: ฮิสรอยัลไฮเนส เจ้าชายนิโกเลาส์แห่งกรีซและเดนมาร์ก

พงศาวลี
</center>
# กึนเทอร์ กลอมบ์
กึนเทอร์ กลอมบ์ (17 สิงหาคม ค.ศ. 1930 – 13 สิงหาคม ค.ศ. 2015) เป็นทั้งนักฟุตบอลและผู้จัดการทีมฟุตบอลชาวเยอรมัน รวมถึงเป็นผู้ฝึกสอนทีมชาติไทยเมื่อครั้งที่เข้าร่วมการแข่งกีฬาฟุตบอลในโอลิมปิกฤดูร้อน 1968KBank Hall of Fame: พลเอกประเทียบ เทศวิศาล...อดีตแข้งสู่โค้ชพาไทยไปอลป. บันทึกนักสู้ไทยในโอลิมปิก ตอนที่ 6 Olympic Committee Of Thailand  

 ผลงานในระดับอาชีพ 
กึนเทอร์ กลอมบ์ เริ่มเล่นฟุตบอลในสโมสรฟุตบอลพรอยอูสเซนฮินเดนบูร์ก ในไซลีเชียตอนบน ภายหลังจากสงครามโลกครั้งที่สอง เขาได้ลี้ภัยไปยังเนือร์นแบร์ก และเล่นให้แก่สโมสรฟุตบอลทุสโพเนือร์นแบร์กGlomb, Günther in: Lorenz Knierim, Hardy Grüne: Enzyklopädie des deutschen Ligafußballs. Spielerlexikon 1890 - 1963. Kassel: Agon Sportverlag, S. 110, ISBN 3-89784-148-7. เขายังได้เรียนรู้ถึงอาชีพช่างเครื่อง โดยใน ค.ศ. 1951 เขาได้เรียนวิศวกรรมเครื่องกล ที่ซึ่งเขาสำเร็จหลักสูตรใน ค.ศ. 1954

เขาเป็นกองหน้าที่มีความคล่องตัวเป็นอย่างมาก โดยกลอมบ์กล่าวกับตัวเองว่า “ผมเล่นแบบเข้าถึงผู้รักษาประตูได้ทั้งหมด”Christoph Bausenwein, Bernd Siegler, Harald Kaiser: Die Legende vom Club. Die Geschichte des 1. FC Nürnberg, Göttingen: Verlag Die Werkstatt, 2006, S. 397. ISBN 3-89533-536-3

 ผลงานการฝึกสอน 
เขาได้เป็นผู้ฝึกสอนให้แก่ทีมบอนเนอร์เอสทเซ (ค.ศ. 1965–1966) และเอสเพเฟาเกเฟรเชน 20Günther Glomb, www.blau-rot.info (3. Juni 2007) ค.ศ. 1968 กึนเทอร์ กลอมบ์ ได้รับการทาบทามจากเดทท์มาร์ คราเมอร์ ให้เข้าทำหน้าที่เป็นผู้ฝึกสอนแก่ทีมชาติไทย ซึ่งเป็นครั้งแรกที่เขาฝึกสอนในกีฬาฟุตบอลในโอลิมปิกฤดูร้อน 1968 และกลอมบ์ยังคงใช้เวลา 17 ปีในการฝึกสอนให้แก่ทีมชาติไทย โดยทีมชาติไทยที่เขาฝึกสอนสามารถประสบความสำเร็จเป็นอันดับสามในเอเชียนคัพ 1972

 หนังสืออ่านเพิ่ม 
 Glomb, Günther in: Lorenz Knierim, Hardy Grüne: Enzyklopädie des deutschen Ligafußballs. Spielerlexikon 1890 - 1963. Agon Sportverlag, Kassel 2006, ISBN 3-89784-148-7, S. 110.
# เจ้าหญิงมารี-แชนทัล มกุฎราชกุมารีแห่งกรีซ
เจ้าหญิงมารี-แชนทัล แคลร์ มกุฎราชกุมารีแห่งกรีซ และเจ้าหญิงแห่งเดนมาร์ก (ประสูติ 17 กันยายน พ.ศ. 2511) เป็นพระชายาในเจ้าชายปัฟโลส มกุฎราชกุมารแห่งกรีซ

 พระประวัติ 
เจ้าหญิงมารี-แชนทัล มกุฎราชกุมารีแห่งกรีซ ประสูติที่กรุงลอนดอน สหราชอาณาจักร มีพระนามเดิมว่า "มารี-แชนทัล แคลร์ มิลเลอร์" เป็นธิดาของโรเบิร์ต วอร์เรน มิลเลอร์ ชาวอเมริกัน กับมารีอา กลารา เบแซร์รา สตรีชาวเอกวาดอร์ พระองค์มีพี่สาวคือ ปีอา-คริสตินา อดีตภริยาของคริสโตเฟอร์ เกตตี และน้องสาวคือ อเล็กซันดรา-นาตาชา อดีตพระชายาของเจ้าชายอเล็กซันเดอร์แห่งเฟือร์สเทนแบร์ก

พระองค์เติบโตและเข้ารับการศึกษาที่ฮ่องกง เมื่อสำเร็จการศึกษาก็เข้าศึกษาต่อที่สถาบันเลอโรซีที่ประเทศสวิตเซอร์แลนด์ ขณะมีพระชันษาได้ 9 ปี ต่อมาในปี พ.ศ. 2525 พระองค์ได้ย้ายไปที่วิทยาลัยสองภาษาในปารีส และสำเร็จการศึกษาที่โรงเรียนมาสเตอร์ในนิวยอร์ก โดยพระองค์เป็นสตรีเพียงพระองค์เดียวที่สำเร็จการศึกษาจากที่นั่น

พระองค์เริ่มเข้าศึกษาระดับปริญญาตรีในสาขาประวัติศาสตร์ศิลปะ มหาวิทยาลัยนิวยอร์ก เมื่อปี พ.ศ. 2536 แต่ก็ออกในปีต่อมา หลังจากที่เจ้าชายเปาโลส มกุฎราชกุมารแห่งกรีซ เสนอให้เธอเล่นสกีในวันหยุดที่กัสตาดในสวิตเซอร์แลนด์ช่วงวันคริสต์มาส

 ประวัติการทรงงาน
พระองค์เป็นผู้ก่อตั้งและเป็นผู้อำนวยการของ "มารี-แชนทัล" (Mari-Chanthal) แบรนด์เสื้อผ้าเด็กที่ก่อตั้งขึ้นในปี พ.ศ. 2543http://www.mariechantal.com

พระองค์เป็นผู้ดูแลทรัพย์สินของรอยัลอะคาเดมีออฟอาตส์ และเป็นคณะกรรมการของบริษัทดีเอสเอฟกรุ๊ปจำกัด ซึ่งเป็นร้านค้าปลีกที่เป็นส่วนหนึ่งของ LVMH

ธุรกิจ
พระองค์มีธุรกิจออกแบบเสื้อผ้าเด็กในแบรนด์ "มารี-แชนทัล" ในเชลซี กรุงลอนดอน โดยเสื้อผ้าเด็กดังกล่าวจะถูกขายในร้านบูติกทั้ง 4 แห่ง และขายทางระบบออนไลน์ที่มีเว็บไซต์อย่างเป็นทางการ ทั้งยังมีวางขายในห้างสรรพสินค้าที่มีชื่อเสียงอย่าง แฮร์รอดส์, แซกส์ไฟฟ์อะเวนิว, เปอร์ตีมาร์ชง และร้านบูติกอีกว่า 20 ประเทศทั่วโลก

อภิเษกสมรส
ในปี พ.ศ. 2538 ได้มีพิธีหมั้นระหว่างเจ้าชายปัฟโลส มกุฎราชกุมารแห่งกรีซ กับมารี-แชนทัล วันที่ 22 พฤษภาคมปีเดียวกันนั้นพระองค์ได้ละจากนิกายโรมันคาทอลิกไปนับถือนิกายกรีกออร์ทอดอกซ์โดยจัดพิธีเป็นการส่วนพระองค์ที่โบสถ์น้อยเซนต์พอลในนิวยอร์ก พระองค์ได้รับได้ไพลินคาโบชองและแหวนหมั้นรูปหัวใจจากมกุฎราชกุมาร

งานอภิเษกสมรสถูกออกแบบโดยเลดีเอลิซาเบท อันสัน และโรเบิร์ต อิซาเบล ส่วนฉลองพระองค์ของฝ่ายเจ้าสาวเป็นของวาเลนติโน  มีการจัดพระราชพิธีเมื่อวันที่ 1 กรกฎาคม พ.ศ. 2538 ที่มหาวิหารเซนต์โซเฟียในกรุงลอนดอน โดยมีแขกรับเชิญอาทิ พระราชวงศ์ในยุโรป และสิบสมาชิกของพรรคประชาธิปไตยใหม่ของกรีซเข้ามาร่วมเป็นเกียรติในงาน พระองค์และเจ้าชายเปาโลส มีพระโอรส-ธิดาด้วยกัน 5 พระองค์ ได้แก่
 เจ้าหญิงมาเรีย-โอลิมเปียแห่งกรีซและเดนมาร์ก (ประสูติ 25 กรกฎาคม พ.ศ. 2539 ณ นิวยอร์ก)
 เจ้าชายคอนสแตนติน อเล็กซิออสแห่งกรีซและเดนมาร์ก (ประสูติ 29 ตุลาคม พ.ศ. 2541 ณ นิวยอร์ก)
 เจ้าชายอาร์ชีลิส-อันเดรียสแห่งกรีซและเดนมาร์ก (ประสูติ 12 สิงหาคม พ.ศ. 2543 ณ นิวยอร์ก)
 เจ้าชายโอดีสซีส-คีโมนแห่งกรีซและเดนมาร์ก (ประสูติ 17 กันยายน พ.ศ. 2547 ณ ลอนดอน)
 เจ้าชายอริสทิเดส สตาวรอสแห่งกรีซและเดนมาร์ก (ประสูติ 29 มิถุนายน พ.ศ. 2551 ณ ลอสแอนเจลิส)

 พระเกียรติยศ 
พระอิสริยยศ
  นางสาวมารี-แชนทัล มิลเลอร์ (พ.ศ. 2551–2538)
 เฮอร์รอยัลไฮเนส มกุฎราชกุมารีแห่งกรีซ, เจ้าหญิงแห่งเดนมาร์ก (พ.ศ. 2538–ปัจจุบัน)

เครื่องราชอิสริยาภรณ์
   : แกรนด์ครอสแห่งนักบุญโอลกาแห่งโซเฟียMad Hattery, Frederik of Denmark's Wedding, HRH Prince Pavlos & Princesss Marie Chantal 

พงศาวลี
# นายหนหวย
นายหนหวย เป็นนามปากกาของ ศิลปชัย ชาญเฉลิม นักเขียนสารคดีแนวการเมืองและประวัติศาสตร์ที่มีชื่อเสียง

นายหนหวย เกิดเมื่อวันที่ 11 มีนาคม พ.ศ. 2465 ที่บ้านถนนพรหมเทพ ตำบลในเมือง อำเภอเมือง จังหวัดอุบลราชธานี จบการศึกษาระดับมัธยมศึกษาจาก โรงเรียนเบ็ญจะมะมหาราช หลักสูตรฝ่ายอำนวยการ รุ่นที่ 3 และหลักสูตรผลิตรายการวิทยุ โรงเรียนสงครามจิตวิทยา กรมยุทธการทหาร กองบัญชาการทหารสูงสุด รุ่นที่ 10 ประกาศนียบัตร ภาษาฝรั่งเศส สมาคมฝรั่งเศสในประเทศไทย และอลิย์องฟรังษ์ ปารีส และมหาวิทยาลัยเมืองเบอซองซง ประเทศฝรั่งเศส

รับราชการครั้งแรกเป็นครูประชาบาล ในกรณีพิพาทอินโดจีนฝรั่งเศส (พ.ศ. 2483) เป็นตำรวจสนาม ต่อมาได้ถูกเกณฑ์เป็นทหารเข้าร่วมรบในสงครามมหาเอเชียบูรพา ที่เชียงตุง  ต่อมาเมื่อสงครามยุติ ได้ปลดกระจำการ จึงหันมาเป็นผู้สื่อข่าวหนังสือพิมพ์, บรรณาธิการหนังสือพิมพ์ และนักเขียนอิสระในนามปากกา "นายหนหวย" (มีความหมายว่า "ความกลัดกลุ้ม" เป็นภาษาอีสาน ซึ่งหมายถึง "ความกลัดกลุ้มของคนไทยทั้งชาติและเจ้าตัว จากกรณีสวรรคตของรัชกาลที่ 8")  โดยทำงานกับหนังสือพิมพ์หลายฉบับ เช่น ชาติไทยรายวัน, เผ่าไทยรายวัน, แผ่นดินไทยรายสัปดาห์ 

จากนั้นได้เข้าทำงานในธนาคารออมสิน ในตำแหน่งหัวหน้าแผนกค้นคว้าและโฆษณาการเป็นคนแรก และรับราชการในสำนักทำเนียบนายกรัฐมนตรี โดยมีหน้าที่ประชาสัมพันธ์และเผยแพร่ข่าวสารเพื่อต่อต้านลัทธิคอมมิวนิสต์ เช่น ออกอากาศกระจายเสียงทางวิทยุ เป็นเวลานานถึง 32 ปี และได้มีโอกาสเดินทางไปศึกษาดูงานในหลาย  ๆ ประเทศ รวมถึงได้รับการอบรมหลายหลักสูตร จากหลายสถาบัน

ผลงานทางด้านการเป็นนักเขียน นายหนหวย เป็นผู้ที่มีความชำนาญเป็นอย่างดีในภาษาไทย รวมถึงต่างประเทศภาษาต่าง ๆ เช่น ภาษาอังกฤษ และฝรั่งเศส มีผลงานเขียนต่าง  ๆ ที่เป็นที่รู้จักกันดี เช่น เจ้าฟ้าประชาธิปก ราชันผู้นิราศ, หมอปลัดเลกับกรุงสยาม, ทหารเรือปฏิวัติ, สามก๊กฉบับนายหนหวย, กบฏนายสิบ ปี ๒๔๗๘ เป็นต้น และสารคดีสั้นอีกหลายร้อยเรื่องในหนังสือพิมพ์รายวันและรายสัปดาห์ตั้งแต่ ปี พ.ศ. 2490-พ.ศ. 2501

ได้รับรางวัลกิตติคุณสัมพันธ์สังข์เงิน สาขาปลุกใจให้รักชาติ จากสมาคมนักการประชาสัมพันธ์แห่งประเทศไทย ในปี พ.ศ. 2525 และได้รับปริญญาครุศาสตร์บัณฑิตกิตติมศักดิ์ วิชาเอกประวัติศาสตร์ จากวิทยาลัยครูอุบลราชธานี พ.ศ. 2535ปราชญ์ชาวบ้าน: อุบลราชธานี ประวัติจาก ทหารเรือปฏิวัติ โดย นายหนหวย (สำนักพิมพ์มติชน, 2555) ISBN 978-974-02-1025-2
# ทศพร มูลศาสตรสาทร
ทศพร มูลศาสตรสาทร (เกิด 5 กุมภาพันธ์ พ.ศ. 2504)  อดีตเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก อดีตผู้ช่วยปลัดกระทรวงการต่างประเทศ อดีตกงสุลใหญ่ ณ เมืองดูไบสถานกงสุลใหญ่ ณ เมืองดูไบ อดีตรัฐมนตรีช่วยว่าการกระทรวงแรงงานและสวัสดิการสังคม ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดสุรินทร์ 2 สมัย สังกัดพรรคความหวังใหม่

 ประวัติ 
ทศพร เกิดเมื่อวันที่ 5 กุมภาพันธ์ พ.ศ. 2504 ที่ ตำบลในเมือง อำเภอเมืองสุรินทร์ จังหวัดสุรินทร์ เป็นบุตรของนายพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรี กับคุณหญิงมะลิ สำเร็จการศึกษาทางด้านสังคมสงเคราะห์ศาสตร์ จากมหาวิทยาลัยธรรมศาสตร์ และปริญญาโท สาขาความสัมพันธ์ระหว่างประเทศ จากมหาวิทยาลัยเว็บสเตอร์ ประเทศสหรัฐอเมริกาประวัติผู้สมัคร ส.ส.

การทำงาน
นายทศพร รับราชการสังกัดกระทรวงการต่างประเทศ เคยดำรงตำแหน่งต่างๆ ในกระทรวงการต่างประเทศ เช่น ผู้อำนวยการกอง นักการทูต และเป็นกงสุลใหญ่ ณ เมืองดูไบ สหรัฐอาหรับเอมิเรตส์ประกาศสำนักนายกรัฐมนตรี เรื่อง แต่งตั้งกงสุลใหญ่ประจำเมืองดูไบ สหรัฐอาหรับเอมิเรตส์ (นายทศพร มูลศาสตรสาทร) ต่อมาเป็นผู้ช่วยปลัดกระทรวง เอกอัครราชทูตประจำกระทรวงสำนักงานปลัดกระทรวง และเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก ก่อนเกษียณอายุราชการ

 งานการเมือง 
นายทศพร ได้รับเลือกตั้งในการเลือกตั้งซ่อม พ.ศ. 2539 แทนนายพิศาล มูลศาสตรสาทร บิดา ซึ่งถึงแก่อนิจกรรม ต่อมาได้รับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุรินทร์ สังกัดพรรคความหวังใหม่ และเขาได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลของพลเอกชวลิต ยงใจยุทธพระบรมราชโองการ ประกาศ แต่งตั้งรัฐมนตรี ราชกิจจานุเบกษา เล่ม 114 ตอนพิเศษ 100ง วันที่ 24 ตุลาคม 2540 แทนนายพูนสวัสดิ์ มูลศาสตรสาทร หรือปราบธรณี เมืองสุรินทร์ ผู้เป็นอาขณะนั้นเขามีอายุ 36 ปี

ในการเลือกตั้ง พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 1 สังกัดพรรคความหวังใหม่ แต่ไม่ได้รับเลือกตั้ง หลังจากนั้นเขาจึงได้กลับเข้ารับราชการตามเดิม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๑๙, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๓๘, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖๙, ๑ พฤษภาคม ๒๕๖๔